שלום.
אני עובד עם "אוכל מקומי באהבה",
מיזם חברתי שממוקם באקסטר.
המטרה שלנו היא להביא אוכל מקומי לקהילות מקומיות.
הכוח מאחורי זה הוא בחירותיהם של אנשים
וזה קם ונופל על מה שאנשים בוחרים.
אנו מפעילים חנות ניידת,
ומנהלים מגוון רחב של מיזמים חינוכיים.
הבחירות בהן מדובר הן הבחירות של סיר הבישול שלכם,
כי מה שאתם שמים בסיר הבישול שלכם
משפיע על תפקודו של העולם.
אם תבחרו במתכון מסוים
אבל לא תבדקו את הרכיבים ומניין הם באים,
הרי שהחמצתם הזדמנות.
אם תקחו ברוקולי סגול משדה מקומי,
ההשפעה שלכם על העולם הגדול והרחב
תהיה חיובית.
הברוקולי הזה גדל בשדה
שמוגן במערכת אבטחה היי-טק בת עפיפון אחד בצורת נשר.
הסיפור של זה, לדעתי, ממש נחמד.
תוכלו לשים בסיר שלכם צ'ילי שגדל בדארטמור בחממות.
האנשים שעוסקים בכך מנותקים מתשתיות חשמל,
ומחזירים המון לסביבה.
אם הדברים האלה ייכנסו לסיר שלכם,
הייתי אומר שהבחירות שלנו תהיינה חיוביות.
לאן אתם לוקחים את סל הקניות שלכם - זה חשוב,
כי יש לכם שליטה על סל הקניות
שבו אתם משתמשים ביומיום.
אתם יכולים לקחת אותו למקומות גדולים או למקומות קטנים.
אם תקחו אותו למקומות קטנים, הרי שתתמכו באזור המקומי.
אם תיכנסו ותדברו עם האנשים, יש לזה השפעה עצומה.
אנשים אוהבים כשמדברים איתם, הם אוהבים להחליף...
(מחיאות כפיים)
הם אוהבים להחליף רעיונות וללמוד דברים חדשים.
לחילופין, אתם יכולים ללכת למקום
שבו דברים יצפצפו אליכם וידרשו את כספכם.
הכי חשוב...
(צחוק)
אתם יכולים לקחת את סקרנותכם אל המשק
ולגלות איך מרגישה האדמה,
להכיר את פניהם של החקלאים,
להכיר את המקום ממנו באים הגידולים,
וגם הילדים יכולים לגלות מחדש את כוחה של השלולית.
הייתי אומר שאם הצלחתם להכניס ילד לשלולית
בידו כרישה שהוא קטף ושאותה יאכל,
כי אז הבחירות שלנו יובילו למקום שמח.
תודה לכם.
(מחיאות כפיים ותרועות)